ਕੇਕ
ਕੇਕ ਭੋਜਨ ਦੇ ਅੰਤ ਵਿੱਚ ਪਰੋਸੇ ਜਾਣ ਵਾਲਾ ਮਿੱਠਾ ਪਦਾਰਥ ਹੈ ਜੋ ਕੇ ਸੇਕ(bake) ਕੇ ਤਿਆਰ ਕੀਤਾ ਜਾਂਦਾ ਹੈ। ਆਮ ਤੌਰ 'ਤੇ ਕੇਕ ਆਟਾ, ਚੀਨੀ, ਅੰਡੇ, ਮੱਖਣ ਜਾਂ ਤੇਲ ਦਾ ਮਿਸ਼ਰਣ ਹੁੰਦਾ ਹੈ ਜਿਸ ਨੂੰ ਘੋਲਣ ਲਈ ਤਰਲ (ਆਮ ਤੌਰ 'ਤੇ ਦੁੱਧ ਜਾ ਪਾਣੀ) ਦੀ ਜਰੂਰਤ ਹੁੰਦੀ ਹੈ। ਸਵਾਦ ਜਾਂ ਮਹਿਕ ਲਈ ਫਲਾਂ ਦਾ ਗੁੱਦਾ, ਮੇਵੇ ਜਾਂ ਅਰਕ ਮਿਲਾਏ ਜਾਂਦੇ ਹਨ। ਅਕਸਰ ਕੇਕ ਵਿੱਚ ਫਲਾਂ ਦਾ ਮੁਰੱਬਾ, ਜਾ ਮਿਠੀ ਸੌਸ ਭਰ ਦਿੱਤੀ ਜਾਂਦੀ ਹੈ ਤੇ ਉੱਪਰ ਮੱਖਣ ਵਾਲੀ ਕ੍ਰੀਮ ਜਾਂ ਹੋਰ ਆਈਸਿੰਗ ਲਗਾਕੇ ਬਦਾਮ ਜਾਂ ਅੰਡੇ ਦੇ ਸਫੇਦ ਹਿੱਸੇ ਦਾ ਮਿਸ਼ਰਣ, ਕਿਨਾਰੇ ਤੇ ਬਿੰਦੀਆਂ ਤੇ ਚਾਸ਼ਨੀ ਵਿੱਚ ਡੁੱਬੇ ਫਲ ਲਗਾਕੇ ਸਜਾਇਆ ਜਾਂਦਾ ਹੈ। ਵਿਸ਼ੇਸ਼ ਤੌਰ 'ਤੇ ਵਿਆਹ, ਸਾਲ-ਗਿਰ੍ਹਾ, ਅਤੇ ਜਨਮਦਿਨ ਵਰਗੇ ਰਸਮੀ ਅਵਸਰਾਂ ਤੇ ਅਕਸਰ ਮਿਠਾਈ ਦੇ ਤੌਰ 'ਤੇ ਕੇਕ ਨੂੰ ਤਰਜੀਹ ਦਿੱਤੀ ਜਾਂਦੀਹੈ।